"Ühenduses" dr Charles Stanleyga.
Et maailm kuuleks evangeeliumi terve piibelliku õpetuse kaudu.
Meri on mulle hingelähedane.
Viibida ookeaniavarustes,
Jumala loodud meremaailmas, kus üles kasvasin...
See on minu pelgupaik.
Läksime varavalges ja palusime, et Jumal õpetaks meile ülistust,
avaks meile oma au neid külgi, mida me pole veel näinud.
Kasvasin Hollywoodis Floridas heas kristlikus peres.
Vanemad kasvatasid mind jumalakartuses.
Arvasin, et minust saab insener, ja võtsingi selle suuna.
Kui läksin ülikooli, tundsin, et Jumal kutsub mind oma teenistusse.
Ma ignoreerisin seda.
Jumala käsi minu kohal muutus aga üha raskemaks.
Olin Atlanta koguduses, kui lõpuks murdusin.
Olin ülistusteenistusel. Tundsin, et pean alistuma.
Tahtsin olla sõnakuulelik.
Dr Stanley rõhutas pidevalt: "Kuuletu Jumalale."
Ja siis see juhtus - otsus oli langetatud.
Teadsin, et Jumala plaan haakub mu kutsumuse ja andidega.
Ma läksin põnevile.
Olen insener, kuid teises tähenduses.
27 aastat tagasi rajasin sellesama koguduse.
Pastor-insener nopib Pühakirjast piibellikud tõed
ja paigaldab need inimestesse.
Lõuna-Florida on ajutine peatuspaik. Inimesed tulevad ja lähevad.
Suhete loomine on meie jaoks esikohal,
sest me ei ela väikeses linnas, kus kõik üksteist tunnevad.
Meil tuleb suhetega vaeva näha.
Tahame olla koht, kus inimestel on hea koos aega veeta,
üksteist toetada ja julgustada, lugeda koos Piiblit.
Kõige tähtsam on see, et nad kuulevad Jeesusest ja tulevad usule.
Julgustame inimesi mõtlema oma oskustele või asjadele, mis neil on,
ning neid jagama, et luua kontakti.
Inimesed vajavad armastust - abikätt aiatöödel,
toetavat õlga pärast pereliikme kaotust või lihtsalt sõpra.
Mõnikord piisab, kui oled lihtsalt olemas.
Et jõuda Jumalani, on neil vaja kristlastega kontakti.
Täna saates: "Usk järgneda"
See on Jumala arm, et Tal on meie elu jaoks plaan.
See on võrratu arm, et Tal on plaan ja et Ta tahab seda meiega jagada.
Me ei pea mõtlema, kas meie elul on mingi tähendus,
mida peaksime tegema, mida teised arvavad.
Jumal on väga armuline ja Tal on meie jaoks plaan.
See tähendab, et Tal on meie jaoks teerada.
Kui on plaan, on ka teerada.
Enamik inimesi saadavad elu mööda, mõtlemata hetkekski,
et Jumalal on nende jaoks plaan.
Kui nende elu ots paistab või on kohe paistmas,
vaatavad nad kõigele küsiva pilguga tagasi.
"Millega ma mööda olen pannud? Kus on olnud Jumal?"
Ma ütlen, et Jumalal on olnud algusest peale sinu elu jaoks eesmärk.
Mida varem sa selle avastad ja sellele teerajale astud,
seda parem, õnnelikum, rahuküllasem ja külluslikum on sinu elu
olukorrast olenemata.
Aga sa pead uskuma,
et Jumal armastab sind niivõrd, et Tal on sinu jaoks plaan,
ja niivõrd, et sind sellesse plaani kaasata.
Tema teerada on parim.
Jumal ei valmista teisejärgulisi radu.
Tal on sulle parim rada, kui oled valmis Talle järgnema.
Üks Piibli tuntumaid kohti on Õpetussõnade 3. peatükis.
Loeme esimesed kaheksa salmi.
5., 6. ja 8. salm on siin peamised.
Praegu aga vaatame Õpetussõnade 3:1.
"Mu poeg, ära unusta mu õpetust..."
Hea sissejuhatus.
"...vaid su süda hoidku alal mu käsud,
sest need lisavad sulle pikka iga, eluaastaid ja rahu!"
Su elu mõjutab.
"Heldus ja tõde ärgu jätku sind maha!
Seo need enesele ümber kaela, kirjuta need oma südamelauale,
siis sa leiad armu ja heakskiitu Jumala ja inimeste silmis!"
Kuulake nüüd.
Selle võiks pähe õppida.
"Looda Issanda peale kõigest südamest
ja ära toetu omaenese mõistusele!
Õpi teda tundma kõigil oma teedel,
siis ta teeb su teerajad tasaseks!
Ära ole iseenese silmis tark! Karda Issandat ja tagane kurjast!
See on su ihule terviseks ja luudele-liikmetele kosutuseks."
Siin on Jumala käsk.
Üks asi on tahta Jumalale järgneda, Teda kuulata,
teine asi aga seda tõega teha.
Teda usaldada.
Kui sa ei kuuletu Jumalale, siis sa ei usalda Teda.
Ütle, mis sa ütled - sa ei usalda.
Temal on meie jaoks alati kõige õigem ja parem asi.
Kui usume, mida Jumal enda kohta ütleb, siis me usaldame Teda.
Kui ei usalda...
Kui Ta palub sul midagi teha ja annab juhtnöörid, aga sina...
Kui kardad, siis sa ei usalda Teda. Kui hakkad vastu, siis sa ei usalda.
Kui sa ei taha Tema käsku täita, siis sa ei usalda Teda.
Sa ei usu seda, mida Ta enda kohta ütleb.
Lähme siit edasi ja vaatame seda kirjakohta,
kus Jumal ütleb, et Teda usaldaksime.
"Looda Issanda peale kõigest südamest." (Õp 3:5)
Kui sa kedagi usaldad,
siis sa oled veendunud tema usaldusväärsuses ja suutlikkuses.
Ilma selleta ei saa tõeliselt usaldada.
Siin öeldakse: "Looda Issanda peale kõigest südamest."
Kui kedagi usaldan, olen temas kindel, usun tema sõnu.
Sellega ütlen talle: "Sa oled isik, kelle peale võin kindel olla.
Seepärast teen, mida ütled.
Jumal, võin olla veendunud, et kui juhid mind midagi ütlema või tegema,
siis see on vastavuses sinu plaaniga.
Oled öelnud, et oled valmistanud meile plaani, juhid meid.
Ma usun, mida sa oled öelnud."
Kui ma Teda tõeliselt usun, siis olen kindel,
et kui Ta midagi palub, tuleb sellest head.
Kui pole usaldust ega kindlust, siis ma nii öelda ei saa.
Mõelge.
Kui inimene elab patus,
siis ütle mida tahes, aga ta ei usalda Jumalat.
Kui me Jumalat ei usalda, ei laabu meie elus miski.
Inimesed elavad kaugel Jumala tahtest ja eesmärgist, sest nad ei usalda Teda.
Me räägime kõikvõimsast Jumalast.
Kui Teda usaldame, täidame ka Tema käsku.
Peaksid endalt küsima, kas usaldad Teda
või üksnes räägid ja mõtled sellest
ning sügaval sisimas ei usalda.
Millele see usaldus toetub?
Siin öeldakse: "Looda Issanda peale kõigest südamest
ja ära toetu omaenese mõistusele!"
Millele see toetub? Kuulake nüüd.
Mõtleme sellest nii.
Kogu meie usaldus Jumala vastu toetub Tema suveräänsusele.
Jumal valitseb püsivalt kõige ja kõigi üle.
Jumala suveräänsus. Kui seda pole, ei saa olla kindel milleski.
Sel juhul ei saa uskuda ka Piiblit.
Siin on üheskoos Jumala tarkus, vägi ja õigus.
Tema eesmärk sinu suhtes on alati täiuslik.
Meie usaldus põhineb...
Vaadake, kui me ei usuks Jumala suveräänsusse,
võiksime kahelda Tema tahtes.
Kuna Ta on suveräänne,
teab Ta kõike iga olukorra kohta, mis on olnud, on ja tuleb.
Tema jaoks pole üllatusi ning Tal on meie jaoks alati parim.
Niisiis, kuna Ta valitseb jäägitult iga olukorra üle, mis elus ette tuleb,
võime usaldada Teda jäägitult igas olukorras,
kuna need kõik joonduvad selle järgi,
et Ta on suveräänne ja valitseb kõige üle.
Võime tunda end nõnda kindlana.
Jumal pole ainult meie elu, vaid terve maailma Suverään.
Ta valitseb kõige üle.
"Üks hetk. Kui Ta valitseb kõige üle,
siis miks Ta laseb asjadel juhtuda?"
Lihtne näide oleks Joosep.
Kui Jumal on suveräänne,
miks viskasid vennad ta kaevu, müüsid orjaks?
Miks Pootifari naine süüdistas teda alusetult, miks läks ta vangi?
Kuna Jumal valmistas teda suveräänselt ette,
et temast saaks vaarao parem käsi, tolle aja vägevaima rahva valitseja.
Seega võime usaldada Teda igas võimalikus olukorras.
See Jumal pole ainult suveräänne,
vaid Ta on ka armastav ja usaldusväärne.
Ta pole mõni eemalviibiv olend.
Ta on isik.
Ta on isiklik, armastav Jumal.
Armu, armastuse, halastuse ja helduse Jumal.
Tal on meie igaühe jaoks teerada, kui võtame kätte ja järgneme Talle.
Kui Ta kutsub meid enda rajale, peame uskuma, et see on õige rada.
Ta teab meie võimeid, ande ja oskusi - kõike meie elus.
Meie usaldus tugineb sellele, et Ta on maailma suveräänne Valitseja.
Selle kirjakoha juures on veel kolmaski oluline asi.
"Looda Issanda peale kõigest südamest."
Niisiis, mil määral peaksime Teda usaldama?
Peaksime usaldama "kõigest südamest".
Ja mitte toetuma enda mõistusele. Kõigest südamest.
Usaldama täielikult. Mitte ainult mõnes asjas, vaid kõiges.
Nüüd ma küsin: mis on sinu jaoks kõige raskem?
Mis on sinu jaoks Jumala usaldamise juures kõige raskem?
Inimestel on erinevad asjad. Nende elu on erinev.
Jumal aga on usaldusväärne ja Tal on sinu jaoks plaan.
Kui Teda otsid, siis Ta näitab. Ta näitab alati, mida peaksid tegema.
Piiblis ei öelda, et kõik on lihtne ja selge.
Piiblis öeldakse, et Jumal juhatab meid, kui Teda usaldame.
Me ei pea alati teistega nõustuma.
Võime lugeda Piiblist asju,
mis ei tundu loogilised või arusaadavad.
Kui aga usume Jumala Sõna,
siis me usaldame Teda.
Mõtle omaenda elule.
Millises valdkonnas on sul Jumalat raske usaldada ja sa ütled:
"Jumal, ma tean, et olen päästetud ja nii edasi,
aga paluda mul teha nii...
Ei."
Jumal on usaldusväärne.
Võime Tema peale kindlad olla.
Mil määral? Kõiges.
Kui otsid Jumala tahet töö, tulevase abikaasa
või ükskõik mille pärast, siis võid Teda usaldada.
Siin öeldakse: "Looda Issanda peale kõigest südamest
ja ära toetu omaenese mõistusele!" Meie mõistus on piiratud.
Me ei näe isegi neist seintest kaugemale.
Jumal näeb maailma teise otsa.
Me ei mõista kõike, meil tuleb usaldada.
Mõelge, me peaksime usaldama isegi siis, kui me millegagi ei nõustu.
Mõni võib öelda:
"Kui usaldad, siis ju nõustud?"
Jumal on lasknud juhtuda asjadel, mis on pannud mind küsima:
"Issand, mis see on? Ma usaldan sind, aga see asi põletab.
See on valus."
On aegu, kui meid pannakse proovile.
"Looda Issanda peale kõigest südamest
ja ära toetu omaenese mõistusele!
Õpi teda tundma kõigil oma teedel, siis ta teeb su teerajad tasaseks!"
Mida tähendab "kõigil oma teedel"?
Et Teda tuleb usaldada igas asjas.
Ta tahab, et Teda usaldaksime, aga et õpiksime Teda ka tundma.
Tundma õppida tähendab tunnistada.
Jumalat tundma õppida tähendab tunnistada Teda kui Jumalat,
Issandat, Isandat, kellel on õigus juhtida meie elu
ja kellel on autoriteet meid oma soovi järgi õnnistada.
Mõtle, kas sinu elus on mõni valdkond,
mida hoiad justkui ootel?
Usalda ja õpi Teda tundma kõigil oma teedel.
"Ma teen seda, aga see üks asi..."
Mina usun, et just see üks asi, mis inimese elus on,
põhjustab talle rohkem valu, kui ta ise mõistab.
Totaalne, täielik, lõplik alistumine eeldab,
et usaldame Teda jäägitult, täielikult,
kuna meie teadmine ja arusaamine on piiratud.
Me ei näe tulevikku ega oska näha isegi minevikku.
"Õpi teda tundma kõigil oma teedel, siis ta teeb su teerajad tasaseks!"
Kuidas "teerajad tasaseks"?
"Ma hoian sind elu kehvade teeradade eest.
Ma hoian sind selle eest, mida pead ekslikult teekonna osaks."
"Õpi teda tundma kõigil oma teedel, siis ta teeb su teerajad tasaseks!"
Teisisõnu, Ta eemaldab paljud takistused.
Ta eemaldab palju arusaamatust, Ta säästab paljust vaevast.
Mõelge inimestele, kes on elanud ilma Jumalata,
kuid on saanud 60. eluaastates päästetud.
Nad on saanud kõvasti räsida.
Nad ei ole saanud kogeda Jumala tasaseid teeradu.
Tasane ei tähenda tingimata kerget,
vaid kõige õigemat rada.
"Õpi teda tundma kõigil oma teedel, siis ta teeb su teerajad tasaseks!"
Mõtle, kas sina kõnnid tasasel teerajal.
"Kas pead silmas seda, et hoidun teatud asjadest?"
Ei. Pean silmas seda,
kas usaldad Jumalat iga päev, lased Tal end juhtida
ning teed Tema tahet nii hästi, kui mõistad.
See ei eelda täiuslikkust.
Su paak võib vahepeal tühjaks saada.
Tänu sellele võid aga hakata otsima, milles on viga.
Siiski, kas ütleksid, et kõnnid Jumala tasasel teel?
Et kõigil oma teedel proovid olla Jumalale kuulekas?
Siin öeldakse: "Õpi teda tundma kõigil oma teedel..."
Ehk tunnista Teda, kuula Teda. "...siis ta teeb su teerajad tasaseks!"
Tema säästab sind tühjast vaevast,
jagelustest siin ja seal,
pikkadest aastatest ilma Temata.
Neid inimesi on palju.
Mäletan siiani, kuidas seisin trepil ja rääkisin oma sõbrale,
et sain eile päästetud.
Mäletan, mida ta ütles.
"Ma teen seda kunagi hiljem."
Ta lõpetas vanglas.
Tal oli sama eesõigus,
kuid ta valis teise teeraja, ja sinna see tema viis.
Paljud kannatavad,
sest nad on otsustanud käia omaenda teerajal.
Selle otsusega ütlevad nad: "Ma olen Jumalast targem.
Minu valitud teel on kindlasti rohkem õnne, rõõmu, rahu
ning mis tähtsaim - jõukust. Ma valin selle tee."
Kõik, mis hiilgab, pole kuld.
Kõik, mis näib tasane, pole seda.
Esimesed meeter-paar võivad olla, edasi tulevad konarused.
"Õpi teda tundma kõigil oma teedel, siis ta teeb su teerajad tasaseks!"
Siin hoiatatakse.
"Karda Issandat ja tagane kurjast!"
Teeme lahti Õpetussõnad 26.
Vaatame siit ühte salmi.
Õpetussõnad 26:12 hoiatab:
"Kui näed meest, kes iseenese silmis on tark,
siis on albil enam lootust kui temal."
Jumal ütleb,
et kui valime tee, mida Tema pole valinud,
siis me mängime lolli.
Kindlasti tunned inimesi, kes seda teevad või on teinud.
Nad peavad iga hinna eest oma tahtmise saama.
Nad ei mõtle kordagi Jumala teele, tahtele, väele,
kohtupäevast rääkimata.
Pole vahet, kuidas elu meid kohtleb,
lõpuks jõuame igaüks punkti,
kus kohtume elava Jumalaga, kes on olnud meie elu pealtvaataja.
On palju inimesi, kes nõnda elavad.
Siin öeldakse: "Ära ole iseenese silmis tark!
Karda Issandat ja tagane kurjast!"
Nii teeb tark mees, tark naine.
Ta otsib Issandat, kuulab Teda.
Ta teab, et Jumal võib teda juhtida, ja ta kuulab,
aga ta ka usaldab.
Usaldus on see.
Kas sa usaldad Teda, et Ta teeb sulle, mida on lubanud?
Piibel ütleb ja me teame, et Jumal ei saa valetada.
Kõik, mis Jumal ütleb, on tõsi.
Ühel hetkel peame andma aru.
Niisiis: "Karda Issandat ja tagane kurjast!"
Karta Teda tähendab austada Teda kui elavat Jumalat,
kuuletuda Talle ning tunnistada Teda,
nentida, et Tema on kogu maailma ja su elu Jumal.
Ma küsin midagi.
Ta on lubanud meid juhatada.
Kas kuulad?
Ma ütlen sulle, kas kuulad. Kas usaldad Teda?
Võid küll kõige sellega nõustuda, aga kas sa usaldad Teda isiklikult?
Kas proovid siiralt käia selles, mida Jumal sinult ootab?
Me teeme iga päev valikuid.
On kohustuslikke ja vabatahtlikke valikuid.
Meie valikud põhinevad sellel, kas usume Jumala olemasolusse,
kas usume, et Tal on meie jaoks kindel plaan ja rada,
kas usume, et Tema rada on parim,
ning kas me kuulame ja usaldame Teda.
"Õpi teda tundma kõigil oma teedel, siis ta teeb su teerajad tasaseks!"
Siin öeldakse ka: "Karda Issandat..." Austa Teda.
"Karda Issandat ja tagane kurjast!
See on su ihule terviseks ja luudele-liikmetele kosutuseks."
Jumal ütleb, et Talle kuuletuda on tervislik.
See on tervislik.
Sul on õnn, tervis, rõõm ja rahu,
kui kõnnid sellel teerajal, mille Jumal on valmistanud.
Võib-olla sina seda ei valiks,
aga kui Jumal on selle valinud, on selles edu.
Kui Jumal on selle valinud, kaasneb sellega rahu, teadmine, kindlus.
Rahulolu.
Kui käid Tema teel.
"See on su ihule terviseks ja luudele-liikmetele kosutuseks."
Ütle mulle midagi.
Kas sa kuulad Teda?
Ja kas usaldad Teda?
Sa tuled siia kuulama.
Aga kas sa usaldad Teda?
Kui Teda täielikult usaldad,
siis oled veendunud, et Tema teeb su elus parimaid valikuid,
mõistlikumaid valikuid, tulusamaid valikuid, vabastavamaid valikuid.
Ja õnnetoovamaid valikuid.
Kui Teda usaldad.
Aamen?
Isa, oleme südamest tänulikud,
et sinu plaan on lihtne.
Tuleb vaid kuulata ja usaldada.
Ning kuuletuda.
Täna hommikul ma palun, et kes ei ole sind oma Päästjaks võtnud,
mõistaks, et ta on valinud vale raja.
Sa ei sunni teda enda rajale astuma,
aga sa kutsud teda seda muutust tegema.
Sa kutsud teda võtma Jeesuse oma Päästjaks.
Kui ta seda teeb, asetad sa ta õigele rajale.
Sa tahad kõndida temaga iga päev kuni elu lõpuni.
Oled öelnud, et see toob talle otsekui tervist
ja jõudu, kosutust luudele-liikmetele.
Kõik on parem, kui kõnnime sinu teerajal.
Usun, et see inimene, kes on ehk palju jutlusi kuulnud,
pühendab selle hetke, et öelda:
"Issand Jeesus.
Ma kuulan.
Ma usun, et sa surid ristil minu pattude eest.
Täna ma tunnistan, et olen patune.
Sellest hetkest ma tunnistan,
et sina oled minu Päästja ja Issand,
sest sa surid ristil.
Ma võtan vastu sinu pääste.
Praegusel hetkel.
Ma usaldan sind, kallis Isa."
Tänan, Issand, et sa ei aja ära kedagi, kes sinu juurde tuleb.
Tahad tuua õigele rajale iga inimese, kes on valmis kuulama.
Ärgu me olgu need, keda sa kutsud rumalaks,
vaid olgu me targad.
See on minu palve Jeesuse nimel. Aamen.
Kui saade on olnud sulle õnnistuseks,
külasta meie kodulehte intouch.org.
"Ühenduses" juhib inimesi kõikjal maailmas Jumala tundmisse
ja ehitab üles kohalikku kogudust.
Saadet toetab In Touchi organisatsioon
ning see on saanud teoks Jumala armu, palvete ja annetuste toel.
Tõlge: Karin Reisko